cyanic-selkie/wikianc huggingface dataset:
Οι Γαλαζοαίματοι (σειρά βιβλίων)
Οι Γαλαζοαίματοι: Χαμένοι στον Χρόνο
Ο Τζακ και η Σκάιλερ ταξιδεύουν στην Αίγυπτο και προσπαθούν να ανακαλύψουν την πύλη της Αλεξάνδρειας και τον φύλακά της, την Αικατερίνη της Σιένα. Προσπαθούν να βρουν έναν τρόπο να σώσουν τους Γαλαζοαίματους και ταυτόχρονα μια λύση για την καταστροφή του δεσμού του Τζακ και της Μίμη. Εκεί τους βρίσκουν οι δίδυμοι Λένοξ μαζί με την Ντέμινγκ Τσεν, και τους αποκαλύπτουν πως γίνονται απαγωγές των κοκκινοαίματων γυναικών, προκειμένου να γεννήσουν Νεφελίμ από Ασημοαίματους και να τα χρησιμοποιήσουν για να βοηθήσουν τον Εωσφόρο να ξανακερδίσει τον Παράδεισο.
Η Μίμη ταξιδεύει στον Κόλαση με τον Όλιβερ για να βρει τον Κίνγκσλει. Όταν τα καταφέρνει, συνειδητοποιεί πώς ο Κίνγκσλει δεν θέλει να σωθεί. Όταν ο Κίνγκσλει μαθαίνει τον πραγματικό λόγο για τον οποίο η Μίμη πήγε να τον σώσει, της αποκαλύπτει τα αισθήματά του για εκείνη. Ωστόσο, για να πάρει τον Κίνγκσλει από την κόλαση, η Μίμη πρέπει να αφήσει μια άλλη ψυχή στην θέση του: τον Όλιβερ.
Ταυτόχρονα, αποκαλύπτονται περισσότερες πληροφορίες για την σχέση της Αλέγκρα με τον κοκκινοαίματο Μπεν και τη διάλυση του ιερού δεσμού της με τον Τσαρλς.
Ο Τζακ αποφασίζει να αντιμετωπίσει την Μίμη ώστε να σπάσει τον δεσμό τους, παρόλα αυτά οι δυο τους καταλήγουν να παραδοθούν στον Εωσφόρο.
Οι Γαλαζοαίματοι: Οι Πύλες του Παραδείσου
Ο χρόνος τελειώνει για τη Σκάιλερ Βαν Άλεν. Ο Σκοτεινός Πρίγκιπας βρίσκεται προ των Πυλών του Παραδείσου, αποφασισμένος να κυριεύσει μια για πάντα τον ουράνιο θρόνο. Αυτή τη φορά έχει στο πλάι του τους αγγέλους Άμπαντον και Αζραήλ – ή αλλιώς Τζακ και Μίμι. Έτσι νομίζει τουλάχιστον. Ακόμη κι όταν ο Εωσφόρος αναθέτει στον Τζακ και στη Μίμι να σκοτώσουν τους αγαπημένους τους, εκείνοι ορκίζονται κρυφά να νικήσουν τον Σκοτεινό Πρίγκιπα.
Η επική σειρά των Γαλαζοαίματων ολοκληρώνεται στο έβδομο βιβλίο με πρωταγωνιστές το θάρρος, τη θυσία και την αιώνια αληθινή αγάπη.
Ταινία
Η Walt Disney Pictures αγόρασε τα δικαιώματα της σειράς για να την μεταφέρει στον κινηματογράφο. Οι παραγωγοί δεν έχουν ακόμη ανακοινώσει ποιος θα σκηνοθετήσει την ταινία.
Κριτικές
" Η Ντε λα Κρουζ εισάγει μια νέα αντίληψη για τους βρικόλακες που διαφέρει πολύ από τις παραδοσιακές ιστορίες τρόμου, συνδυάζοντας το πονηρό χιούμορ με τις παγίδες που κρύβει το να είσαι φτερωτός και υπέροχος" -Booklist.
"Η ενδιαφέρουσα πλοκή θα αφοσιώσει τους έφηβους στο διάβασμα." -Journal of School Library.
"Μια ζουμερή ματιά στις ζωές των κατοίκων του Μανχάταν- που τυχαίνει να είναι και βρικόλακες" -Kirkus Reviews.
Κατηγορία:Σειρές βιβλίων
Μαρκ Άντονι
Ο Μάρκο Αντόνιο Μιουνίζ (ισπανικά: Marco Antonio Muniz, 16 Σεπτεμβρίου 1968), γνωστός με το καλλιτεχνικό ψευδώνυμο Mαρκ Άντονι, είναι Αμερικανός τραγουδιστής, στιχουργός, ηθοποιός, δισκογραφικός & τηλεοπτικός παραγωγός. Είναι επίσης ο κορυφαίος καλλιτέχνης σάλσα μουσικής όλων των εποχών. Είναι περισσότερο γνωστός για τις μπαλάντες του. Βραβευμένος με επτά βραβεία Γκράμμυ, ο Άντονι έχει πουλήσει πάνω από 12 εκατομμύρια δίσκους σε όλο τον κόσμο. Έχει κερδίσει πολλά βραβεία και έχει λάβει παγκόσμια αναγνώριση. Κατέχει το παγκόσμιο ρεκόρ Γκίνες καλλιτέχνη με τις περισσότερες πωλήσεις δίσκων σάλσα και βρίσκεται στο νούμερο 1 στα Billboard charts.
Βιογραφία
Ο Μάρκο Αντόνιο Μιουνίζ γεννήθηκε στη Νέα Υόρκη και έχει καταγωγή από το Πουέρτο Ρίκο. Η μητέρα του Γκιγιερμίνα ήταν νοικοκυρά και ο πατέρας του, Φελίπε Μιουνίζ, ήταν μουσικός και εργαζόμενος στο νοσοκομειακό εστιατόριο. Οι γονείς του τον ονόμασαν έτσι από τον Μεξικανό τραγουδιστή Μάρκο Αντόνιο Μιουνίζ. Ο Άντονι μεγάλωσε στο ανατολικό Χάρλεμ και είναι ο μικρότερος από οκτώ παιδιά. Μεγάλωσε ως ρωμαιοκαθολικός.
Καριέρα
Ο Μιουνίζ ξεκίνησε την καριέρα του τραγουδώντας σε μουσικά προγράμματα στο μετρό της Νέας Υόρκης. Μετά την αλλαγή του ονόματός του για την αποφυγή συγχύσεων με τον ομώνυμο συνάδελφό του, ο Άντονι εργάστηκε ως συνθέτης και τραγουδιστής για προγράμματα ποπ μουσικής. Ο πρώτος του δίσκος Rebel κυκλοφόρησε το 1988 στην Bluedog Records και είχε freestyle ύφος. Την ίδια χρονιά έγραψε και έκανε την παραγωγή στον δίσκο Boy I've Been Told για τον συνάδελφό του Sa-Fire. Το 1989 τραγούδησε μαζί με την Αν-Μαρί στο χιτ "With or Without You", την παραγωγή του οποίου έκαναν ο Λιτλ Λούι Βέγκα και ο Τοντ Τέρι. Έναν χρόνο αργότερα, το 1990, έγραψε ένα ντουέτο που λέγεται "You Should Know By Now", μαζί με τους Λιτλ Λούι Βέγκα και Τοντ Τέρι. Το 1992, συνεχίζοντας να εργάζεται με τον Τοντ Τέρι, έκανε φωνητικά στο τραγούδι "Love Change" για τον δίσκο των The Powermachine. Παράλληλα συνεργάστηκε με τον παραγωγή Λιτλ Λούι Βέγκα, ο οποίος συμμετείχε σε πολλά από τα χιτ του τραγουδιστή στους δίσκους Ride On The Rhythm και When The Night Is Over. Το 1992 ο Βέγκα και ο Άντονι άνοιξαν την συναυλία του μουσικού Τίτο Πουέντε στο Madison Square Garden της Νέας Υόρκης. Μετά το 1992 άλλαξε το μουσικό του στυλ και από το freestyle πήγε στη σάλσα.
Προσωπική ζωή
Το 1994 απέκτησε το πρώτο του παιδί, μια κόρη, την Αριάνα, από τη σχέση του με τη Ντέμπι Ροσάντο. Έπειτα υιοθέτησαν έναν γιο, τον Τσέις.
Στις 9 Μαΐου 2000 παντρεύτηκε τη Μις Υφήλιος 1993 Νταϊανάρα Τόρες στο Λας Βέγκας. Μαζί απέκτησαν δύο γιους. Τον Κρίστιαν Μάρκους Μιουνίζ (5 Φεβρουαρίου 2001) και τον Ράιαν Άντριαν Μιουνίζ (16 Αυγούστου 2003). Το ζευγάρι χώρισε τον Δεκέμβρη του 2003 αλλά το διαζύγιο εκδόθηκε στις αρχές του 2004.
Τον Ιούνιο του 2004, παντρεύτηκε την Τζένιφερ Λόπεζ ενώ στις 22 Φεβρουαρίου 2008 γεννήθηκαν τα δίδυμα παιδιά τους, Έμα Μάριμπελ και Μαξιμίλιαν Ντέιβιντ Μιουνίζ. Το περιοδικό People μάλιστα, πλήρωσε 6 εκατομμύρια δολάρια για να αποκτήσει και να δημοσιεύσει τις πρώτες φωτογραφίες των διδύμων. Το καλοκαίρι του 2011, το ζευγάρι ανακοίνωσε ότι είναι σε διάσταση, με τον Άντονι να ζητάει διαζύγιο λίγο αργότερα. Το διαζύγιο Λόπεζ-Άντονι εκδόθηκε τον Ιούνιο του 2014 και η Λόπεζ πήρε την επιμέλεια των παιδιών.
Ο Άντονι παντρεύτηκε για τρίτη φορά, στις 11 Νοεμβρίου 2014, με το μοντέλο Σάνον ντε Λίμα. Ο γάμος πραγματοποιήθηκε στη Δομινικανή Δημοκρατία ωστόσο ολοκληρώθηκε κι αυτός με διαζύγιο που εκδόθηκε τον Φεβρουάριο του 2016.
Στις 28 Ιανουαρίου 2023, ο Άντονι παντρεύτηκε για τέταρτη φορά, με το μοντέλο (εστεμμένη Μις Παραγουάη 2021) Νάντια Φερέιρα.
Κινηματογράφος
αριστερά|μικρογραφία|261x261px|Ο Μαρκ Άντονι με την Ντακότα Φλέμινγκ σε στιγμυότυπο από τα γυρίσματα της ταινίας Διά πυρός και σιδήρου (2003)
Εξωτερικοί σύνδεσμοι
Κατηγορία:Αμερικανοί τραγουδιστές Κατηγορία:Αμερικανοί στιχουργοί
You Rock My World
Το τραγούδι έλαβε γενικά ανάμεικτες κριτικές, με τους κριτικούς να σχολιάσουν ότι ο Τζάκσον μπορούσε να τα πάει καλύτερα και ότι δεν ήταν το καλύτερο του τραγούδι, ενώ άλλοι επαίνεσαν το τραγούδι και την εμφάνιση του Τζάκσον. Το You Rock My World είχε παγκόσμια εμπορική επιτυχία. Το τραγούδι έφθασε στη 10η θέση του Billboard Hot 100, και έγινε το πρώτο top ten single του Τζάκσον στις ΗΠΑ σε περίπου 6 χρόνια, και το τελευταίο του στη χώρα μέχρι το τέλος της καριέρας του. Το You Rock My World έφθασε στην κορυφή των γαλλικών τσαρτ, όπου έμεινε για 3 συνεχόμενες εβδομάδες. Το τραγούδι έφθασε στο top ten στην Αυστραλία, στην Αυστρία, στον Καναδά, στη Δανία, στη Φινλανδία, στην Ιταλία, στη Σουηδία, στην Ελβετία και στο Ηνωμένο Βασίλειο.
Για το τραγούδι κυκλοφόρησε ένα μουσικό βίντεο. Το βίντεο, με διάρκεια 14 λεπτών, διευθύνθηκε από τον Πωλ Χάντερ και σε αυτό συμμετέχει ο Κρις Τάκερ. Στο βίντεο, ο Τζάκσον και ο Τάκερ απεικονίζουν τους άνδρες που προσπαθούν να κερδίσουν την αγάπη μιας γυναίκας. Το βίντεο συγκρίθηκε με τα προηγούμενα βίντεο του Τζάκσον, όπως αυτά για τα Smooth Criminal και The Way You Make Me Feel, και έλαβε ανάμεικτες κριτικές. Το τραγούδι εκτελέστηκε μόνο δύο φορές από τον Τζάκσον - στο Madison Square Garden της Νέας Υόρκης σε δύο συναυλίες τον Σεπτέμβριο του 2001, στον εορτασμό των 30 ετών καριέρας του Τζάκσον ως solo καλλιτέχνη. Σκηνές από την εκτέλεση εμφανίστηκαν στην ειδική εκπομπή του CBS, Michael Jackson: 30th Anniversary Special. Το κομμάτι ήταν υποψήφιο για Γκράμι στην κατηγορία Best Male Pop Vocal Performance (Καλύτερη Ανδρική Ποπ Εκτέλεση) στη 44η τελετή των Γκράμι.
Προϊστορία
Το You Rock My World ηχογραφήθηκε από τον Μάικλ Τζάκσον για το άλμπουμ Invincible (2001). Το τραγούδι γράφτηκε από τους Μάικλ Τζάκσον, Ρόντνεϊ Τζέρκινς, Φρέντ Τζέρκινς Γ', ΛαΣάβν Ντάνιελς και Νόρα Πάιν, με παραγωγούς τους Τζάκσον και Τζέρκινς. Το You Rock My World κυκλοφόρησε επισήμως ως το πρώτο single του άλμπουμ στα τέλη του Αυγούστου του 2001, από την Epic Records. Πριν την επίσημη κυκλοφορία του single, το τραγούδι είχε διαρρεύσει σε δύο ραδιοφωνικούς σταθμούς της Νέας Υόρκης την Παρασκευή, 17 Αυγούστου. Αμέσως μετά την εμφάνιση του κομματιού στον αέρα, οι ραδιοφωνικοί σταθμοί έλαβαν γράμματα από τους ακροατές, οι οποίοι ζητούσαν να παιχτεί το τραγούδι ακόμα μια φορά. Το You Rock My World πρώτα παίχτηκε στον σταθμό WJTM-FM στις 6 μ.μ, ενώ ο σταθμός WKTU-FM το έβγαλε στον αέρα 45 λεπτά αργότερα. Και οι δύο σταθμοί έπαιξαν το single κάθε δύο ώρες μέχρι τις 6 μ.μ του Σαββάτου, όποτε έλαβαν μήνυμα από την δισκογραφική εταιρεία του Τζάκσον, Epic Records, που ζητούσε από τον διευθυντή προγράμματος των δύο σταθμών, Φράνκι Μπλου, να σταματήσει να παίζει το τραγούδι. «[Αυτοί] με πληροφόρησαν για τους κινδύνους που μπορεί να έχω επειδή έπαιξα το κομμάτι νωρίς», είπε ο Μπλου την Τετάρτη, 22 Αυγούστου. «[Αυτοί] μου είπαν, Σας παρακαλούμε κάντε μας τη χάρη και αποσύρετε το από τον αέρα». Ο Μπλου, φίλος του Τζάκσον, δήλωσε ότι δεν θα ομολογήσει πως έλαβε το single.
Σύνθεση
Το You Rock My World θεωρείται ως ένα uptempo disco ποπ τραγούδι που έχει δονητικές φωνητικές αρμονίες. Το τραγούδι παίζεται στην κλείδα του μικρού Ε, με τα φωνητικά του Τζάκσον να κυμαίνονται μεταξύ E4 και Bb5. Το You Rock My World έχει ένα μέτριο τέμπο των 120 χτύπων ανά λεπτό. Η πρόοδος χορδής του τραγουδιού είναι B7–C9–A7–D–B7. Η σύνθεση του κομματιού συγκρίθηκε με τη σύνθεση του υλικού του Τζάκσον από τον Κουίνσι Τζόουνς στις δεκαετίες του 1970 και 1980, καθώς και είχε το disco-θέμα του Don't Stop 'til You Get Enough. Ο Κρις Τάκερ εκτέλεσε την εισαγωγή του τραγουδιού. Λυρικώς, οι στίχοι του κομματιού είναι για κάποιον ερωτευμένο, καθώς και για τα αποτέλεσμα που μπορεί να έχει, όπως δείχνει ο πρώτος στίχος, My life will never be the same, 'cause, girl, you came and changed the way I walk, the way I talk, I cannot explain.
Κριτική
Το You Rock My World έλαβε γενικά μεικτές κριτικές. Έλαβε επαίνους για την σύνθεση του, αλλά έλαβε αρνητικές κριτικές καθώς οι κριτικοί ένιωσαν ότι δεν ήταν το καλύτερο υλικό του Τζάκσον. Ο Στέφεν Τόμας Έρλεβαϊν, του Allmusic θεώρησε ότι το You Rock My World ήταν από τα καλύτερα του Invincible. Ο Άντριου Χάμιλτον, του Allmusic, δήλωσε ότι, «Αν κάποιος άλλος και όχι ο Μάικλ Τζάκσον κυκλοφορούσε το You Rock My World με τους τόνους της δημοσιότητας και της προώθησης που παρασχέθηκε, θα είχε διαλύσει τα τσαρτ και θα λάμβανε πολλά βραβεία. Πώλησε πολλά αντίτυπα και ακούγεται πολλές φορές στο ράδιο, αλλά πολλοί κριτικοί θεωρούν ότι δεν είναι αρκετά καλό για το καλλιτεχνικό επίπεδο του Τζάκσον». Ο Χάμιλτον σχολίασε ότι οι άνθρωποι «δίνουν πίστωση στον Τζάκσον» επειδή κατάφερε να διατηρήσει μια αξιοσέβαστη καλλιτεχνική καριέρα για τα τελευταία χρόνια.
Ο Τζέιμς Χάντερ, της Rolling Stone, επαίνεσε τους φωνητικούς ρυθμούς του κομματιού δηλώνοντας ότι ήταν «λεπτά γλυπτά» και «εξαιρετικοί». Σημείωσε ότι το τραγούδι έχει ομοίοτητες με το προηγούμενο υλικό του Τζάκσον, όταν συνεργαζόταν με τον Κουίνσι Τζόουνς. Ο Μάρκ Μπεμόντ, της NME, περιέγραψε το τραγούδι ως «κλασσικό κομμάτι της disco» και σχολίασε ότι η εισαγωγή του τραγουδιού ήταν «πιο διασκεδαστική από τον Κρις Έβανς στη φωτιά». Η Κάθριν Χάλαμπι, της Yale Daily News, δήλωσε ότι το κομμάτι «δείχνει τα καλύτερα του κλασσικού Μάικλ», και περιέγραψε το κομμάτι ως «αισιόδοξο και όχι πολύ ανατριχιαστικό». Το You Rock My World ήταν υποψήφιο για Γκράμι στην κατηγορία Best Pop Vocal Performance - Male στα 44α Γκράμι, αλλά ηττήθηκε από το Don't Let Me Be Lonely Tonight του Τζέιμς Τέιλορ. Ήταν η πρώτη υποψηφιότητα του για Γκράμι μετά το 1997, όταν ήταν υποψήφιος με το Earth Song, ενώ σε αυτή την κατηγορία δεν είχε υποψηφιότητα από το 1995.
Εμφάνιση στα τσαρτ
Το You Rock My World είχε εμπορική επιτυχία, καθώς έφθασε στα top ten των μουσικών τσαρτ παγκοσμίως. Το τραγούδι ήταν το τελευταίο hit single στις ΗΠΑ στα τελευταία έτη της καριέρας του. Το You Rock My World έφθασε στο top twenty του Billboard Hot 100 στις 15 Σεπτεμβρίου 2001. Την επόμενη εβδομάδα, έφθασε στη 10η θέση, η οποία ήταν και η καλύτερη του. Έγινε το καλύτερο κομμάτι του Τζάκσον στα τσαρτ μετά το You Are Not Alone. Το You Rock My World επίσης έφθασε στη 7η και 13η θέση των Billboards Pop Charts και R&B/Hip-Hop Songs. Το τραγούδι επίσης έφθασε στη 2η θέση του Canadian RPM Hot 100 chart. Το You Rock My World έκανε το ντεμπούτο του στη 2η θέση στα United Kingdoms Singles Chart στις 20 Οκτωβρίου. Το τραγούδι παρέμεινε στο top twenty για τέσσερις συνεχόμενες εβδομάδες, και παρέμεινε στο top 100 για δεκαπέντε συνεχόμενες εβδομάδες από τις 20 Οκτωβρίου 2001 μέχρι τις 26 Ιανουαρίου 2002. Το You Rock My World έκανε το ντεμπούτο του στα French Singles Chart στις 13 Οκτωβρίου 2001, στη 1η θέση. Το τραγούδι παρέμεινε στη 1η θέση για 3 συνεχόμενες εβδομάδες, και παρέμεινε στο top twenty για 10 συνεχόμενες εβδομάδες. Το τραγούδι έκανε το ντεμπούτο του στα Dutch Singles Charts στη 4η θέση στις 20 Οκτωβρίου, και την επόμενη εδομάδα έφθασε στη 2η θέση. Το You Rock My World έκανε το ντεμπούτο του στα Finnish Singles Chart στη 41η εβδομάδα του 2001, στη 2η θέση. Μετά από 3 εδβομάδες, βγήκε από το τσαρτ.
Το τραγούδι έκανε το ντεμπούτο του στη 2η θέση στη Νορβηγία, κατά τη 42η εβδομάδα του 2001. Το τραγούδι έμεινε στο τσαρτ για έξι συνεχόμενες εβδομάδες, φθάνοντας στο top twenty. Το You Rock My World έκανε το ντεμπούτο του στις 16 Σεπτεμβρίου, στη 31η θέση. Το You Rock My World έκανε το ντεμπούτο του στο Australian Singles Chart στη 4η θέση. Μετά από πέντε εβδομάδες, όπου ήταν στο top fifty, βγήκε από τσαρτ, για να επιστρέψει δύο εβδομάδες αργότερα στη 37η θέση, και να βγει από το τσαρτ για δεύτερη φορά στις 6 Ιανουαρίου 2002. Το You Rock My World έκανε το ντεμπούτο του στο Italian Singles Chart στις 11 Νοεμβρίου, στη 3η θέση, και παρέμεινε στο top ten για 4 εβδομάδες, το 2001. Το τραγούδι έφθασε στη 2η και 4η θέση στη Φλάνδρα και στη Βαλλονία του Βελγίου, το 2001. Στο Austrian Singles Chart, το τραγούδι έκανε το ντεμπούτο του στην καλύτερη του θέση, την 9η, στις 21 Οκτωβρίου, και παρέμεινε στο τσαρτ για 8 εβδομάδες. Μετά από 7 εβδομάδες, το τραγούδι έφθασε στην καλύτερη του θέση, τη 13η, και παρέμεινε στο τσαρτ για δώδεκα εβδομάδες, το 2001. Μετά τον θάνατο του Τζάκσον, τον Ιούνιο του 2009, το You Rock My World ξαναμπήκε στα τσαρτ. Το τραγούδι ξαναμπήκε στα τσαρτ του Billboard για πρώτη φορά μετά από σχεδόν 8 χρόνια. Το τραγούδι έφθασε έως τη 62η θέση στο Billboards Digital Songs στις 11 Ιουλίου 2009. Το τραγούδι ξαναμπήκε στη 97η θέση στο United Kingdom Singles Chart στις 4 Ιουλίου. Την επόμενη εβδομάδα, το τραγούδι έφθασε στην καλύτερη του θέση, στη 60η, και βγήκε από το top 100 μετά από 3 εβδομάδες παραμονής στο τσαρτ. Το You Rock My World ξαναμπήκε στο Australian Singles Chart για τρίτη φορά στις 19 Ιουλίου, στη 50η θέση. Το τραγούδι παρέμεινε στο τσαρτ μόνο για μια εβδομάδα.
Προώθηση
Στα τέλη του Αυγούστου του 2001, ο Τζάκσον και η Sony Music ξεκίνησαν μια εκστρατεία προώθησης του You Rock My World. Ως μέρος της προώθησης του single, και γενικά του άλμπουμ, ο Τζάκσον εμφανίστηκε δημοσίως μια μέρα μετά τα 43α γενέθλια του στην τελετή έναρξης της NASDAQ στο Times Square την Πέμπτη, 30 Αυγούστου 2001. Ο Τζάκσον εκτέλεσε το You Rock My World μόνο δύο φορές. Οι μόνες εκτελέσεις του You Rock My World έγιναν σε δύο συναυλίες στις αρχές του Σεπτεμβρίου του 2001, όταν ο Τζάκσον γιόρταζε 30 χρόνια ως solo καλλιτέχνης, στο Madison Square Garden. Ο Τάκερ, που εκτέλεσε μέρος της εισαγωγής, συμμετείχε στις εμφανίσεις. Οι σκηνές της δεύτερης συναυλίες εμφανίστηκαν σε ειδική εκπομπή του CBS, ονόματι Michael Jackson: 30th Anniversary Special, τον Νοέμβριο του 2001.
Μουσικό βίντεο
Το μουσικό βίντεο του You Rock My World διευθύνθηκε από τον Πώλ Χάντερ, και κυκλοφόρησε το 2001. Το βίντεο, με διάρκεια 13 λεπτών, θεωρείται ως ταινία μικρού μήκους. Το βίντεο παρουσιάζει τους χαρακτήρες του Τζάκσον και του Τάκερ που προσπαθούν να κερδίσουν την αγάπη μιας γυναίκας, απλώς ακολουθώντας την στη γειτονιά. Το βίντεο για το You Rock My World έπρεπε να ήταν το τελευταίο βίντεο με συμμετοχή του Τζάκσον πριν το βίντεο για το One More Chance αλλά τα επόμενα βίντεο του είχαν σκηνές από εμφανίσεις του Τζάκσον και άλλων. Το βίντεο συγκρίθηκε με τα προηγούμενα βίντεο του Τζάκσον από τη δεκαετία του 1980, όπως τα Smooth Criminal (1987) και The Way You Make Me Feel (1987), από το άλμπουμ Bad. Στο βίντεο εμφανίζονται οι Μάρλον Μπράντο, Μάικλ Μάντσεν και Μπίλλι Ντράγκο. Η Κάθριν Χάλαμπι, της Yale Daily News, που έδωσε στο τραγούδι θετική κριτική, δήλωσε ότι το βίντεο ήταν «άμεσος απόγονος» του Smooth Criminal και έχει «τις αποχρώσεις» του The Way You Make me Feel. Η Χάλαμπι σχολίασε ότι οι εμφανίσεις του Μάρλον Μπράντο και του Μάικλ Μάντσεν ήταν «πραγματικά τυχαίες» και ότι «είναι κάποια πράγματα με τα οποία ο Τζάκσον μας σοκάρει ακόμα» Το βίντεο κέρδισε ένα NAACP Image Award στην κατηγορία Outstanding Music Video, το 2002.
Σε αρκετές φάσεις του βίντεο, ο χαρακτήρας του Τάκερ κάνει αρκετές αναφορές σε προηγούμενα κομμάτι του Τζάκσον, όπως Beat It, P.Y.T. (Pretty Young Thing), The Girl Is Mine, Bad και Dangerous. Το μουσικό βίντεο εμφανίζεται στο Number Ones και στο Michael Jackson's Vision.
Ζωντανές εμφανίσεις
Το You Rock My World εκτελέσε δύο φορές ζωντανά στο Michael Jackson: 30th Anniversary Special στα τέλη του 2001. Το τραγούδι έπρεπε να εκτελεστεί στις συναυλίες του This Is It που ακυρώθηκαν λόγω του θανάτου του.
Εξωτερικοί σύνδεσμοι
κατηγορία:Τραγούδια του Μάικλ Τζάκσον Κατηγορία:Τραγούδια του 2001 Κατηγορία:Singles του 2001
Μακάρσκα
Η Μακάρσκα (Makarska) είναι πόλη της Κροατίας στις δαλματικές ακτές της Αδριατικής, περίπου 60 χιλιόμετρα νοτιοανατολικά του Σπλιτ και 140 χιλιόμετρα βορειοδυτικά του Ντουμπρόβνικ. Σύμφωνα με την απογραφή του 2011, έχει 13.834 κατοίκους. Διοικητικά υπάγεται στη κομητεία Σπλιτ-Δαλματίας.
Η πόλη αποτελεί τουριστικό θέρετρο, κτισμένο σε ένα κλειστό κόλπο της Αδριατικές στους πρόποδες του όρους Βιόκοβο. Η πόλη χαρακτηρίζεται από τον πεζόδρομο με τους φοίνικες, στον οποίο βρίσκονται πολλοί χώροι εστίασης, ενώ σε μικρή απόσταση βρίσκεται η παραλία. Το ιστορικό κέντρο της Μακάρσκα αποτελείται από στενούς λιθόστρωτους δρόμους και εκεί βρίσκεται ο καθεδρικός της πόλης, καθώς και ένα παλιό Φραγκισκανικό μοναστήρι.
Ιστορία
Στην περιοχή υπήρχε οικισμός των Ιλλυριών, οι οποίοι είχαν συνασπιστεί υπό την καθοδήγηση των Αρδιαίων. Η συμμαχία αυτή έλεγχε την έκταση από τις εκβολές του Τσέτινα, στο σημερινό Όμιτς, μέχρι τις εκβολές του Αώου. Οι Ρωμαίοι κατέλαβαν την περιοχή το 228 π.Χ. Μετά τη διάσπαση της Αυτοκρατορίας το 395, η περιοχή βρέθηκε υπό την κυριαρχία της Ανατολικής Ρωμαϊκής Αυτοκρατορίας. Λόγω των συχνών επιδρομών, οι κάτοικοι της περιοχής μετακινήθηκαν στο Μούκκουρουμ, ένα μεγάλο οικισμό κτισμένο πάνω στο Βιόκοβο. Το Μούκουρουμ αναφέρεται στον χάρτη του Πόιτινγκερ και στα έγγραφα του συνόδου της Σαλώνας, της 4ης Μαΐου 533, με την οποία το Μούκουρουμ έγινε έδρα επισκοπής. Στη συνέχεια, το Μούκουρουμ καταστράφηκε από επιδρομές διάφορων λαών, όπως οι Οστρογότθοι. Κατά τον Μεσαίωνα, η κομητεία Μόκρο ήταν τμήμα του δουκάτου Νέρετβα και ήταν καταφύγιο πειρατών. Οι Ενετοί θέλησαν να καταστείλουν τις πειρατικές δραστηριότητες του στόλου της πόλης, αλλά ηττήθηκαν σε ναυμαχία στις 2 Σεπτεμβρίου 877 και αναγκάστηκαν να πληρώνουν φόρο για το δικαίωμα της ελεύθερης ναυσιπλοΐας. Η περιοχή τον 12ο αιώνα πέρασε στην κατοχή του βασιλείου των Κροατών και ένα αιώνα αργότερα των Ενετών και την περίοδο 1324-6 την κατέλαβαν οι Βόσνιοι μέχρι που προσαρτήθηκε στην Οθωμανική Αυτοκρατορία τον 15ο αιώνα.
Η πρώτη αναφορά της πόλης με το σημερινό της όνομα έγινε το 1502. Κατά τη διάρκεια της Τουρκοκρατίας, η πόλη οχυρώθηκε με τρία φρούρια, ενώ ένα ακόμη κτίστηκε το 1568 για την εναντίον των Ενετών άμυνα. Κατά τη διάρκεια του Κρητικού πολέμου, το 1646, οι Ενετοί κατέλαβαν την ακτογραμμή, για να περάσει αργότερα πάλι στην κατοχή των Τούρκων, μέχρι το 1684 και τη συνθήκη του Κάρλοβιτς το 1699. Μετά την πτώση της Δημοκρατίας της Βενετίας το 1797, η Μακάρσκα με τη συνθήκη του Κάμπο Φόρμιο δόθηκε στην Αυστρία. Η πόλη πέρασε στην κατοχή της Γαλλίας του Ναπολέοντα στις 8 Μαρτίου 1806 και παρέμεινε υπό γαλλική κατοχή μέχρι το 1813. Κατά τη διάρκεια αυτής της περιόδου, η πόλη αναπτύχθηκε πολιτιστικά και οικονομικά. Ο πληθυσμός της Μακάρσκα υπολογίστηκε εκείνη την εποχή σε 1.580 κατοίκους. Μετά το 1813, η περιοχή πέρασε πάλι στην κατοχή των Αυστριακών και η οικονομική και πολιτιστική ανάπτυξή της συνεχίστηκε. Το πρώτο ξενοδοχείο στην πόλη κατασκευάστηκε το 1914. Κατά τη διάρκεια του Β΄ΠΠ, η πόλη ήταν η έδρα της Κεντρικής Διοίκησης του στόλου της Αδριατικής, μέχρι που αυτή μεταφέρθηκε στο Σπλιτ.
Αξιοθέατα
Στην πόλη λειτουργούν τρία μουσεία:
Finyl Vinyl
Finyl Vinyl είναι ο τίτλος του διπλού, ζωντανά ηχογραφημένου δίσκου του βρετανικού χαρντ ροκ συγκροτήματος Rainbow, ο οποίος κυκλοφόρησε τον Μάρτιο του 1986 μέσω της δισκογραφικής εταιρείας "Polydor". Η κυκλοφορία του άλμπουμ έγινε δύο χρόνια μετά τη διάλυση του συγκροτήματος και σκοπός ήταν να καλύψει τις ζωντανές εμφανίσεις των Rainbow από το 1978 μέχρι το 1984, αφού τις ζωντανές εμφανίσεις της πρώτης τριετίας του συγκροτήματος παρουσίαζε το "Rainbow On Stage".
Οι ηχογραφήσεις προέρχονται από εμφανίσεις των Rainbow το 1978 στην Ατλάντα και το 1982 στο Σαν Αντόνιο των Ηνωμένων Πολιτειών, το 1980 στο φεστιβάλ "Monsters of Rock" στο Ντόνινγκτον της Αγγλίας, το 1981 στο Νασσάου στις Μπαχάμες και το 1984 στο Τόκιο, ενώ περιέχει και δύο τραγούδια τα οποία δεν είχαν συμπεριληφθεί σε δίσκους αλλά μόνο σε σινγκλ του συγκροτήματος.
Η φωτογραφία στο εξώφυλλο του δίσκου δείχνει τον Ρίτσι Μπλάκμορ να κάθεται στη σκηνή μετά τη συναυλία του συγκροτήματος στις 9 Νοεμβρίου 1982, στο Βερολίνο.
Τραγούδια
1. Spotlight Kid (Blackmore, Glover) - 6:03
Τόκιο, 1984
2. I Surrender (Bullard) - 5:43
5. Jealous Lover (Blackmore, Turner) - 3:10
Στούντιο ηχογράφηση, 1981
6. Can't Happen Here (Blackmore, Glover) - 4:14
Νασσάου, 1981
7. Tearin' Out My Heart (Blackmore, Glover, Turner) - 8:05
Σαν Αντόνιο, 1982
8. Since You've Been Gone (Ballard) - 3:47
Ντόνινγκτον, 1980
από το σινγκλ "Since You've Been Gone"
10. Difficult to Cure (Beethoven arr.Blackmore, Glover, Airey) - 11:15
11. Stone Cold (Blackmore, Glover, Turner) - 4:28
12. Power (Blackmore, Glover, Turner) - 4:25
13. Man on the Silver Mountain (Blackmore, Dio) - 8:16
''Ατλάντα, 1978
14. Long Live Rock 'n' Roll (Blackmore, Dio) - 7:08
15. Weiss Heim (Blackmore) - 5:15
από το σινγκλ "All Night Long"
Μέλη των Rainbow
Στις ηχογραφήσεις των τραγουδιών του δίσκου συμμετείχαν οι εξής μουσικοί:
Ρόνι Τζέιμς Ντίο - φωνητικά
Γκράχαμ Μπονέτ - φωνητικά
Τζο Λιν Τέρνερ - φωνητικά
Ρίτσι Μπλάκμορ - κιθάρα
Ντον Έρεϊ - πλήκτρα
Ντέηβιντ Στόουν - πλήκτρα
Ντέηβιντ Ρόσενθαλ - πλήκτρα
Ρότζερ Γκλόβερ - μπάσο
Μπομπ Ντέισλι - μπάσο
Κόζι Πάουελ - τύμπανα
Μπόμπι Ροντινέλι - τύμπανα
Τσακ Μπούρτζι - τύμπανα
Πηγές
Κατηγορία:Δισκογραφία των Rainbow Κατηγορία:Άλμπουμ του 1986
Μίλος Τεόντοσιτς
Ο Μίλος Τεόντοσιτς (σερβικά: Милош Теодосић, Βάλιεβο, Γιουγκοσλαβία, 19 Μαρτίου 1987) είναι Σέρβος διεθνής καλαθοσφαιριστής, ο οποίος αγωνίζεται στη θέση του πλέι μέικερ για τον Ερυθρό Αστέρα. Θεωρείται ένας από τους καλύτερους εν ενεργεία Ευρωπαίους καλαθοσφαιριστές, με πληθώρα ατομικών διακρίσεων και συλλογικών τίτλων και με παρουσία στην Ευρωλίγκα, το NBA, αλλά και σε διεθνείς διοργανώσεις με την εθνική ομάδα της Σερβίας.
Καταγωγή και πρώτα χρόνια
Γεννήθηκε το 1987 στο Βάλιεβο της Γιουγκοσλαβίας (πόλη εντός των ορίων της σημερινής Σερβίας), όπου πέρασε τα παιδικά του χρόνια και είναι γιος των Μίοντραγκ (απεβίωσε το 2020 ) και Ζοράνα Τεόντοσιτς. Ξεκίνησε την ενασχόλησή του με το μπάσκετ από την ηλικία των 6 ετών, αποτελώντας μέλος των τοπικών ομάδων KK Student και Μέταλατς, ενώ στα 13 του μετακόμισε στο Βελιγράδι για να ενταχθεί στα τμήματα υποδομής της Ζέλεζνικ (γνωστής και ως KK FMP Βελιγραδίου).
Εντός συνόρων
Τη σεζόν 2004/05 προωθήθηκε στην επαγγελματική ομάδα της Ζέλεζνικ. Το επόμενο έτος αγωνίστηκε με τη μορφή δανεισμού στη Μπόρατς Τσάτσακ και στη συνέχεια επανήλθε στη Ζέλεζνικ, με την οποία έφτασε μέχρι τα ημιτελικά του ULEB Cup της περιόδου 2006/07, μετρώντας 16 συμμετοχές με μέσους όρους 19 λεπτών, 7,8 πόντων και 2,9 ασίστ ανά παιχνίδι. Ως μέλος της Ζέλεζνικ, ο Τεόντοσιτς κατέκτησε δύο κύπελλα Σερβίας (τις σεζόν 2005 και 2007).
Ολυμπιακός
Οι εμφανίσεις του Τεόντοσιτς με τις μικρές εθνικές ομάδες της Σερβίας προκάλεσαν το ενδιαφέρον διαφόρων συλλόγων και στις 12 Σεπτεμβρίου του 2007 υπέγραψε πενταετές συμβόλαιο με την ομάδα του Ολυμπιακού Πειραιώς, ο οποίος κατέβαλε στη Ζέλεζνικ το ποσό της ρήτρας του παίκτη που ανερχόταν σε 1,2 εκατομμύρια ευρώ. αριστερά|μικρογραφία|252x252εσ|Ο Τεόντοσιτς με τη φανέλα του Ολυμπιακού.
Ο Τεόντοσιτς αγωνίστηκε με τη φανέλα του Ολυμπιακού για τέσσερα χρόνια. Κατά τις δύο πρώτες σεζόν ο Σέρβος γκαρντ είχε κυρίως συμπληρωματικό ρόλο στο ρόστερ του συλλόγου, καθώς αν και στην αρχή πήρε ευκαιρίες από τον Πίνι Γκέρσον, στη συνέχεια ο χρόνος του περιορίστηκε σημαντικά κατά το πρώτο διάστημα της παρουσίας του Παναγιώτη Γιαννάκη, ενώ και η απόδοση του κατά τη σεζόν 2008/09 χαρακτηρίστηκε ως ασταθής. Την πρώτη του διετία στον Ολυμπιακό, είχε στα πλαίσια της Ευρωλίγκας 5,2 και 3,3 πόντους ανά αγώνα. Στο Final Four του 2009 στο Βερολίνο είχε μικρή συμμετοχή στον ημιτελικό κόντρα στον Παναθηναϊκό αγωνιζόμενος γύρω στα τρία λεπτά, ενώ ήταν βασικός στον μικρό τελικό κόντρα στην Μπαρτσελόνα, μετρώντας πέντε πόντους. Μετά την ολοκλήρωση των αγωνιστικών υποχρεώσεων υπήρχαν σκέψεις παραχώρησής του με τη μορφή δανεισμού σε άλλη ομάδα του Ελληνικού Πρωταθλήματος, ωστόσο οι εμφανίσεις του με την Εθνική Σερβίας στο Ευρωμπάσκετ της Πολωνίας, οδήγησαν στην οριστική παραμονή του στους Πειραιώτες.
Το 2010 ο Τεόντοσιτς σημείωσε 22 πόντους και αναδείχτηκε MVP του τελικού του κυπέλλου Ελλάδος, όπου οι ερυθρόλευκοι επικράτησαν του Παναθηναϊκού με 68-64, κατακτώντας τον πρώτο τους τίτλο μετά από οκτώ χρόνια. Την ίδια σεζόν ανακηρύχθηκε MVP της Ευρωλίγκας και μέλος της καλύτερης πεντάδας της διοργάνωσης. Παράλληλα έφτασε με τον Ολυμπιακό στον τελικό του Final Four, όπου η ελληνική ομάδα ηττήθηκε από την Μπαρτσελόνα με 86-68.
Την αγωνιστική περίοδο 2010/11, ο Τεόντοσιτς αντιμετώπισε πρόβλημα τραυματισμού στη μέση, ενώ δεν κατάφερε να ταιριάξει εντός αγωνιστικού χώρου με τον νεοαποκτηθέντα Βασίλη Σπανούλη με αποτέλεσμα, παρά την καθοριστική του συμβολή στη δεύτερη συνεχόμενη κατάκτηση του κυπέλλου Ελλάδας (έχοντας 18 πόντους στον νικηφόρο τελικό κόντρα στον Παναθηναϊκό ), να έχει μειωμένη απόδοση σε σχέση με τα προηγούμενα χρόνια. Επιπλέον η νέα απώλεια του πρωταθλήματος στους τελικούς με τον Παναθηναϊκό και ο αποκλεισμός από τη Μοντεπάσκι Σιένα στην προημιτελική φάση της Ευρωλίγκας παρά το πλεονέκτημα έδρας σε αμφότερες τις διοργανώσεις, συνέβαλαν στο να ολοκληρωθεί η σεζόν με αρνητικό πρόσημο. Στο πλαίσιο του ελληνικού πρωταθλήματος, ο Τεόντοσιτς είχε μέσους όρους 21:44 λεπτών, 9,62 πόντων και 4,66 ασίστ σε 29 συμμετοχές (κανονική διάρκεια και πλέι οφ).
ΤΣΣΚΑ Μόσχας
μικρογραφία|233x233px|Ο Τεόντοσιτς το 2013. Το καλοκαίρι του 2011 ο Τεόντοσιτς μετακόμισε στη Ρωσία για την ΤΣΣΚΑ Μόσχας, η οποία κατέβαλε στον ελληνικό σύλλογο 1,3 εκατομμύρια ευρώ, ποσό που αντιστοιχούσε στη ρήτρα που είχαν ορίσει οι ερυθρόλευκοι στο συμβόλαιο του παίκτη. Την πρώτη του σεζόν στην ΤΣΣΚΑ, συνυπάρχοντας με συμπαίκτες όπως οι Αντρέι Κιριλένκο, Ραμούνας Σισκάουσκας, Νέναντ Κρστιτς, Βίκτορ Κριάπα κ.ά. αναδείχτηκε μέλος της δεύτερης καλύτερης πεντάδας της Ευρωλίγκας μοιράζοντας σε αρκετές αναμετρήσεις διψήφιο αριθμό ασίστ και σκοράροντας 10,4 πόντους ανά αγώνα. Στη συνέχεια έφτασε μέχρι τον τελικό του Final Four που διεξήχθη στην Κωνσταντινούπολη, ξεπερνώντας στον ημιτελικό το εμπόδιο του απερχόμενου πρωταθλητή Ευρώπης Παναθηναϊκού. Στον μεγάλο τελικό, ο Τεόντοσιτς αντιμετώπισε την πρώην ομάδα του, τον Ολυμπιακό, ο οποίος εν τέλει επικράτησε της ΤΣΣΚΑ με 62-61, ανατρέποντας μια διαφορά 19 πόντων. Από την πλευρά του, ο Σέρβος γκαρντ σημείωσε ένα εξαιρετικό πρώτο ημίχρονο (όπου είχε και τρία συνεχόμενα εύστοχα τρίποντα), ωστόσο στο β΄ μέρος είχε αισθητά χειρότερη απόδοση πραγματοποιώντας αρκετές λανθασμένες επιλογές. Η σεζόν ολοκληρώθηκε για τον Τεόντοσιτς με την κατάκτηση του ρωσικού πρωταθλήματος και της VTB Λίγκας, καθώς η ΤΣΣΚΑ επικράτησε των Ούνικς Καζάν και ΜΚ Χίμκι αντίστοιχα (με μέσους όρους 8,6 πόντων και 4,4 ασίστ στο πρωτάθλημα και περίπου 8 πόντων και 5 ασίστ στη VTB Λίγκα.)
Κατά την αγωνιστική περίοδο 2012/13 ο Τεόντοσιτς κατέκτησε εκ νέου τα πρωταθλήματα της Ρωσίας και της VTB Λίγκας, ωστόσο σε επίπεδο Ευρωλίγκας η ΤΣΣΚΑ δεν κατάφερε για ακόμη μια φορά να πετύχει την υπέρβαση, καθώς περιορίστηκε στην τρίτη θέση, χάνοντας στον ημιτελικό από τον - μετέπειτα τροπαιούχο - Ολυμπιακό με 69-52, με τον Σέρβο γκαρντ να έχει κακή απόδοση πετυχαίνοντας 5 πόντους (με 2/4 βολές, 0/4 δίποντα και 1/5 τρίποντα) τους οποίους πλαισίωσε με μια ασίστ, 3 ριμπάουντ και 2 κοψίματα.
Το 2014 ο Τεόντοσιτς αναδείχθηκε MVP των πλέι οφ της VTB Λίγκας, έχοντας καθοριστική συμβολή στην κατάκτηση του πρωταθλήματος. Ωστόσο η νέα αποτυχία της ρωσικής ομάδας στην Ευρωλίγκα (αποκλεισμός από τη Μακάμπι Τελ Αβίβ στον ημιτελικό του Final Four) οδήγησε τη διοίκηση του συλλόγου σε σκέψεις για μη ανανέωση της συνεργασίας των δύο πλευρών. Τελικά τον Ιούνιο του 2014 ανανέωσε το συμβόλαιο του με την ΤΣΣΚΑ Μόσχας για άλλα τρία χρόνια. Ακολούθησε τη σεζόν 2014/15 η ανάδειξή του στην κορυφαία πεντάδα της Ευρωλίγκας για δεύτερη φορά στην καριέρα του, καθώς πραγματοποίησε εξαιρετικές παρουσίες κάνοντας ατομικά ρεκόρ στους τομείς του σκοραρίσματος, των ασίστ, αλλά και των ριμπάουντ. Κατόπιν συμμετείχε στο Final Four της Μαδρίτης, όπου στον ημιτελικό η ΤΣΣΚΑ ηττήθηκε για ακόμη μια φορά από τον Ολυμπιακό (68-70), με τον Τεόντοσιτς να έχει 8 πόντους με 2/9 σουτ, 5 ασίστ και 6 λάθη.
Το 2016 ο Τεόντοσιτς κατέκτησε ένα ακόμη πρωτάθλημα της VTB Λίγκας και επιπλέον αναδείχτηκε MVP της σειράς των πλέι οφ. Στην Ευρωλίγκα πραγματοποίησε πολύ καλές εμφανίσεις, ανακηρύχθηκε για τρίτη φορά στην καριέρα του μέλος της καλύτερης πεντάδας της διοργάνωσης και έφτασε σε ένα ακόμη Final Four. Στον ημιτελικό σημείωσε 8 πόντους και 6 ασίστ στην επικράτηση επί της Λοκομοτίβ Κουμπάν (88-81). Σημαντική ήταν η συνεισφορά του στον μεγάλο τελικό ενάντια στην τουρκική Φενέρμπαχτσε, όπου η ΤΣΣΚΑ νίκησε στην παράταση με 101-96. Ο Τεόντοσιτς είχε καθοριστική συμβολή στην επικράτηση της ρωσικής ομάδας έχοντας 19 πόντους, 7 ασίστ, 5 ριμπάουντ, 2 κλεψίματα και 2 λάθη σε σχεδόν 35 λεπτά συμμετοχής. Η παρουσία του στην ΤΣΣΚΑ ολοκληρώθηκε το 2017 με την κατάκτηση ενός ακόμη πρωταθλήματος και με τη συμμετοχή σε άλλο ένα Final Four της Ευρωλίγκας, όπου η ομάδα του αντιμετώπισε τον Ολυμπιακό, από τον οποίο αποκλείστηκε εκ νέου στον ημιτελικό.
Με τους Μοσχοβίτες, ο Τεόντοσιτς πανηγύρισε συνολικά 6 συνεχόμενες κατακτήσεις της VTB Λίγκα (από το 2012 μέχρι το 2017), δύο πρωταθλήματα Ρωσίας (2012 και 2013), καθώς και την Ευρωλίγκα της σεζόν 2015/16. Επιπλέον, τιμήθηκε για τη συνολική του παρουσία στη VTB Λίγκα με τη συμπερίληψή του το 2019 στο Hall Of Fame της διοργάνωσης, από κοινού με άλλους καλαθοσφαιριστές όπως οι Κιριλένκο, Κριάπα και Λάνγκφορντ, Στις 13 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) της ΤΣΣΚΑ Μόσχας στη δεκαετία 2010-2020, όντας πρώτος σε ψήφους του κοινού με ποσοστό 91.40%.
Λος Άντζελες Κλίπερς
Το καλοκαίρι του 2017 ο Τεόντοσιτς υπέγραψε διετές συμβόλαιο συνεργασίας με τους Λος Άντζελες Κλίπερς του NBA, με τις απολαβές του να κυμαίνονται συνολικά στα 13,2 εκατομμύρια δολάρια. Στις 22 Οκτωβρίου του 2017 τραυματίστηκε στο αριστερό πόδι (υπέστη πελματιαία απονευρωσίτιδα ) κατά το δεύτερο επίσημο παιχνίδι της χρονιάς και επέστρεψε στους αγωνιστικούς χώρους τον Δεκέμβριο του ίδιου έτους, ενώ την υπόλοιπη σεζόν αντιμετώπισε περαιτέρω προβλήματα τραυματισμών. Με την επανεμφάνισή του μοίρασε 10 ασίστ σε αναμέτρηση με τους Σακραμέντο Κινγκς, ενώ στις 26 Ιανουαρίου του 2018 πραγματοποίησε την καλύτερή του εμφάνιση από πλευράς σκοραρίσματος, πετυχαίνοντας 18 πόντους κόντρα στους Μέμφις Γκρίζλις. Ο Τεόντοσιτς παρέμεινε στους Κλίπερς μέχρι τον Φεβρουάριο του 2019, όταν και έμεινε ελεύθερος καθώς δεν υπολογιζόταν από τον προπονητή της ομάδας, Ντοκ Ρίβερς. Στο διάστημα που αγωνίστηκε στους Κλίπερς είχε συνολικά 60 συμμετοχές με μέσους όρους 8 πόντων, 4 ασίστ και 2,4 ριμπάουντ σε 21,4 λεπτά ανά παιχνίδι.
Βίρτους Μπολόνια
Στις 13 Ιουλίου 2019, η Βίρτους Παλλακανέστρο Μπολόνια επισημοποίησε τη συμφωνία με τον Μίλος Τεόντοσιτς για τα επόμενα τρία χρόνια. Τον Οκτώβριο πραγματοποίησε το ντεμπούτο του στην LBA αγωνιζόμενος στο νικηφόρο εντός έδρας ντέρμπι με την εν ενεργεία πρωταθλήτρια Ρέγιερ Βενέτσια, όπου σημείωσε 22 πόντους και 7 ασίστ. Κατά την πρώτη του σεζόν στην ιταλική ομάδα, αναδείχθηκε πολυτιμότερος παίκτης της κανονικής περιόδου του EuroCup με 16,9 πόντους (ποσοστά ευστοχίας 63,6% στο δίποντο, 40,6% στα σουτ τριών πόντων και 89,7% στις βολές), 2,7 ριμπάουντ και 5,6 ασίστ σε 25 λεπτά συμμετοχής ανά παιχνίδι. Στις 10 Δεκεμβρίου 2019, ανακοινώθηκε η υποψηφιότητά του για την καλύτερη ομάδα της δεκαετίας (2010-2020) στην Ευρωλίγκα. Στις 7 Απριλίου 2020, ανακοινώθηκε ότι αποτελεί μέρος της καλύτερης ομάδας της Ευρωλίγκας για τη δεκαετία 2010-2020. Στις 11 Ιουνίου 2021, κατέκτησε το Πρωτάθλημα Ιταλίας, αφού η Βίρτους νίκησε στη σειρά των τελικών την Αρμάνι Μιλάνο με 4-0. Ο ίδιος ανακηρύχθηκε MVP των τελικών. Ο Τεόντοσιτς μέτρησε 15,4 πόντους, 6,9 ασίστ, 3 ριμπάουντ σε 19 ματς στο EuroCup, όντας μάλιστα και ο MVP της σεζόν, ενώ στο Πρωτάθλημα Ιταλίας είχε σε 37 συμμετοχές 13,9 πόντους, 6,5 ασίστ, 2,5 ριμπάουντ. Στις 8 Ιουλίου 2021, ανανέωσε το συμβόλαιό του με τη Βίρτους μέχρι το 2023. Στις 21 Σεπτεμβρίου 2021, κατέκτησε το Σούπερ Καπ Ιταλίας, αφού η Βίρτους κέρδισε την Αρμάνι Μιλάνο 90-84. Στις 7 Μαΐου 2022, ανακοινώθηκε ότι αποτελεί μέλος της καλύτερης πεντάδας του Γιούροκαπ, μετρώντας στη σεζόν 2021-22 κατά μέσο όρο 10,9 πόντους, 2,1 ριμπάουντ και 8,2 ασίστ. Στις 11 Μαΐου κατέκτησε το Γιούροκαπ, αφού η Μπολόνια κέρδισε στον τελικό την Μπούρσασπορ 80-67, με τον ίδιο να έχει σε 23 λεπτά 21 πόντους (4/4 δίποντα, 4/8 τρίποντα, 1/2 βολές) και 3 ασίστ και να αναδεικνύεται MVP του τελικού. Στις 29 Σεπτεμβρίου 2022, κατέκτησε το Σούπερ Καπ Ιταλίας, αφού η Βίρτους κέρδισε στον τελικό τη Σάσσαρι 72-69, με τον ίδιο ωστόσο να μην αγωνίζεται. Τη σεζόν 2022-23, μέτρησε 10.3 πόντους (43.5% δίποντο, 39.4% τρίποντο, 89.7% βολές), 1.6 ριμπάουντ και 6 ασίστ ανά 19'29" συμμετοχής σε 26 παιχνίδια της Ευρωλίγκα. Τον Ιούλιο του 2023, αποχώρησε από την Βίρτους μετά από τέσσερα χρόνια.
Ερυθρός Αστέρας
Στις 11 Ιούλιου 2023, ανακοινώθηκε από τον Ερυθρό Αστέρα και επέστρεψε στη Σερβία για πρώτη φορά μετά το 2007.
Εθνική ομάδα
αριστερά|μικρογραφία|247x247εσ|Πετυχαίνοντας το νικητήριο τρίποντο επί της Ισπανίας στο Μουντομπάσκετ του 2010. Ο Τεόντοσιτς αναδείχτηκε μέσα από τις μικρές εθνικές ομάδες της Γιουγκοσλαβίας (Ο.Δ. Γιουγκοσλαβίας και Σερβίας-Μαυροβουνίου) και της Σερβίας, κατακτώντας το Ευρωπαϊκά Πρωτάθλημα Παίδων του 2003, Εφήβων του 2005 και Νέων του 2007, κερδίζοντας στο τελευταίο και τον τίτλο του MVP, έχοντας μέσους όρους 16 πόντων και 4,6 ασίστ ανά αγώνα. Το 2007 συμπεριλήφθηκε για πρώτη φορά στην αποστολή της εθνικής ανδρών της Σερβίας σε μεγάλη διοργάνωση, συμμετέχοντας στο Ευρωμπάσκετ της Ισπανίας, όπου οι Σέρβοι αποκλείστηκαν από τον πρώτο γύρο του τουρνουά γνωρίζοντας τρεις ήττες σε ισάριθμες αναμετρήσεις. Ο Τεόντοσιτς αγωνίστηκε και στα τρία παιχνίδια έχοντας μ.ό. 9 πόντων, 2,3 ριμπάουντ και 2 ασίστ σε 24 λεπτά ανά αγώνα. Την επόμενη χρονιά συμμετείχε στο τουρνουά Diamond Ball της FIBA που έλαβε χώρα στην Κίνα με τη συμμετοχή έξι ομάδων.
Τον Σεπτέμβριο του 2009 συμμετείχε με την εθνική Σερβίας στο Ευρωμπάσκετ της Πολωνίας όπου διετέλεσε βασικός πλέι μέικερ της ομάδας και εξελίχθηκε σε πρωταγωνιστή των Σέρβων, οι οποίοι έφτασαν μέχρι τον τελικό, στον οποίο ηττήθηκαν από την Ισπανία. Συγκεκριμένα συμπεριλήφθηκε στην καλύτερη πεντάδα της διοργάνωσης, ήταν πρώτος σε ασίστ με 5,2 ανά αγώνα και έβδομος σκόρερ 14,1 πόντους. Επιπλέον σημείωσε 32 πόντους στη νίκη επί της Σλοβενίας στον ημιτελικό, καθώς και 12 ασίστ (συνοδευόμενες από 20 πόντους) στη νικηφόρα αναμέτρηση επί της Λιθουανίας για τη φάση των ομίλων. μικρογραφία|247x247εσ|Με την εθνική Σερβίας (2011). Στις 19 Αυγούστου του 2010, διαπληκτισμός του ιδίου με τον Αντώνη Φώτση, σε αγώνα της Σερβίας με την Ελλάδα για το τουρνουά Ακρόπολις ενόψει της προετοιμασίας αμφότερων των εθνικών για το Μουντομπάσκετ, προκάλεσε γενική σύρραξη μεταξύ των παικτών των δύο ομάδων, στην οποία ενεπλάκησαν μεταξύ άλλων και οι Νέναντ Κρστιτς, Μάρκο Κέσελ, Σοφοκλής Σχορτσιανίτης και Κώστας Τσαρτσαρής. Λίγες ημέρες αργότερα, ο Τεόντοσιτς συμπεριλήφθηκε στους καλαθοσφαιριστές που τιμωρήθηκαν από τη FIBA με δύο αγωνιστικές για τα επεισόδια, με αποτέλεσμα να χάσει τις πρώτες αναμετρήσεις της Σερβίας στο Παγκόσμιο Πρωτάθλημα με την Ανγκόλα και τη Γερμανία. Αγωνίστηκε κανονικά στα υπόλοιπα επτά παιχνίδια που έδωσε η Σερβία, πετυχαίνοντας το νικητήριο τρίποντο στον προημιτελικό με την Ισπανία (92-89), αφήνοντας εκτός συνέχειας την απερχόμενη παγκόσμια πρωταθλήτρια. Η Σερβία κατετάγη τέταρτη, ενώ ο Τεόντοσιτς ολοκλήρωσε τη διοργάνωση με 11,3 πόντους και 5,6 ασίστ ανά αγώνα καταφέρνοντας να αναδειχθεί μέλος της καλύτερης πεντάδας του Μουντομπάσκετ. Τα επόμενα χρόνια συμμετείχε στο Ευρωμπάσκετ του 2011, όπου το αντιπροσωπευτικό συγκρότημα της Σερβίας κατέλαβε την όγδοη θέση και ο ίδιος είχε μέσους όρους 11,3 πόντων και 5,7 ασίστ, ενώ απείχε λόγω τραυματισμού στη γάμπα από το Ευρωπαϊκό Πρωτάθλημα του 2013.
Το επόμενο έτος επανήλθε στην εθνική για το Παγκόσμιο Πρωτάθλημα που διεξήχθη στην Ισπανία, όπου αποτέλεσε τον ηγέτη των Σέρβων, οι οποίοι μετά από ένα κακό ξεκίνημα στη φάση των ομίλων με ρεκόρ 2-3, απέκλεισαν διαδοχικά την Ελλάδα (90-72), τη Βραζιλία (84-56) και τη Γαλλία (85-90), φτάνοντας στον τελικό. Εκεί, η Σερβία ηττήθηκε από τις ΗΠΑ των Κάρι, Ίρβινγκ, Τόμσον, Χάρντεν κ.ά. με το ευρύ 129-92, αποσπώντας τη δεύτερη θέση και το ασημένιο μετάλλιο. Ο Τεόντοσιτς ολοκλήρωσε το τουρνουά με 13,6 πόντους και 4,4 ασίστ ανά αγώνα (όντας πρώτος μεταξύ των συμπαικτών του στις συγκεκριμένες στατιστικές κατηγορίες) και συμπεριλήφθηκε στην καλύτερη πεντάδα του Παγκοσμίου Πρωταθλήματος.
Ακολούθησαν οι συμμετοχές στο Ευρωμπάσκετ του 2015 (τέταρτη θέση για τους Σέρβους σε μια διοργάνωση όπου ο ίδιος είχε ανά αγώνα σχεδόν 12 πόντους και 7 ασίστ ) και στους Ολυμπιακούς Αγώνες του 2016, στους οποίους κατέκτησε το ασημένιο μετάλλιο, καθώς η Σερβία έφτασε πάλι μέχρι τον τελικό, χάνοντας εκ νέου από τις ΗΠΑ (66-96). Ο Τεόντοσιτς ολοκλήρωσε το ολυμπιακό τουρνουά του Ρίο ντε Τζανέιρο με 12,1 πόντους και 5,4 πάσες ανά αγώνα, σημειώνοντας 22 πόντους σε ισάριθμα λεπτά συμμετοχής στον νικηφόρο ημιτελικό με την Αυστραλία (87-61). Τον Φεβρουάριο του 2019 ενίσχυσε την εθνική Σερβίας στους δύο τελευταίους αγώνες της προκριματικής φάσης του Παγκοσμίου Πρωταθλήματος του 2019 κόντρα στις Εσθονία και Ισραήλ. Κατόπιν συμπεριλήφθηκε στην προεπιλογή του ομοσπονδιακού προπονητή Σάσα Τζόρτζεβιτς ενόψει της διοργάνωσης, από την οποία ωστόσο έμεινε εκτός εξαιτίας τραυματισμού στο πέλμα. Στις αρχές Φεβρουαρίου του 2020 κλήθηκε στην εθνική Σερβίας ενόψει των προκριματικών για το Ευρωμπάσκετ του 2022, ωστόσο δεν αγωνίστηκε λόγω διαφωνιών μεταξύ της Βίρτους Μπολόνια και της σερβικής ομοσπονδίας σχετικά με την ασφάλιση του αθλητή.
Επαγγελματικές ομάδες
Ζελέζνικ
Ολυμπιακός thumb|right|261x261px|Με την εθνική Σερβίας ΤΣΣΚΑ Μόσχας
Εθνική ομάδα Σερβίας
Εθνική Παίδων Εθνική Εφήβων Εθνική Νέων Εθνική Ανδρών
Ατομικές διακρίσεις
Με την Εθνική ομάδα:
Με Συλλόγους:
Προσωπική ζωή
Ο Τεόντοσιτς είναι παντρεμένος από το 2017 με τη συμπατριώτισσά του ηθοποιό Γιελισαβέτα Ορασάνιν. Το ζευγάρι έχει αποκτήσει μια κόρη που γεννήθηκε τον Φεβρουάριο του 2019. Κουμπάρος του Τεόντοσιτς είναι ο παλαίμαχος Σέρβος διεθνής ποδοσφαιριστής Μάρκο Πάντελιτς. Στο παρελθόν διατηρούσε σχέση με τη Σέρβα διεθνή πετοσφαιρίστρια Μάγια Ογκνιένοβιτς.
Εξωτερικοί σύνδεσμοι
Κατηγορία:Σέρβοι καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές Μπόρατς Τσάτσακ Κατηγορία:Καλαθοσφαιριστές ΦΜΠ Ζελέζνικ Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές ΤΣΣΚΑ Μόσχας Κατηγορία:Καλαθοσφαιριστές Λος Άντζελες Κλίπερς Κατηγορία:Καλαθοσφαιριστές Βίρτους Μπολόνια Κατηγορία:Καλαθοσφαιριστές Ερυθρού Αστέρα Βελιγραδίου Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές του NBA Κατηγορία:Καλαθοσφαιριστές σερβικών συλλόγων Κατηγορία:Καλαθοσφαιριστές ρωσικών συλλόγων Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές ιταλικών συλλόγων Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές Εθνικής Σερβίας Κατηγορία:Καλαθοσφαιριστές Ευρωμπάσκετ 2007 Κατηγορία:Καλαθοσφαιριστές Ευρωμπάσκετ 2009 Κατηγορία:Καλαθοσφαιριστές Ευρωμπάσκετ 2011 Κατηγορία:Καλαθοσφαιριστές Ευρωμπάσκετ 2015 Κατηγορία:Καλαθοσφαιριστές Παγκοσμίου Πρωταθλήματος 2010 Κατηγορία:Καλαθοσφαιριστές Παγκοσμίου Πρωταθλήματος 2014 Κατηγορία:Σέρβοι Ολυμπιονίκες Κατηγορία:Καλαθοσφαιριστές στους Θερινούς Ολυμπιακούς Αγώνες 2016
Θεοξένα των Συρακουσών
Στην πραγματικότητα η καταγωγή της δεν δηλώνεται πουθενά ρητά. Αρχικά ο Πλούταρχος στους Βίους του ( "Πύρρος" ), αναφέρει πως η Βερενίκη είχε από τον πρώτο της γάμο περισσότερες από μια κόρες, με την Αντιγόνη να είναι σίγουρα η μία. Η σχέση της Θεοξένας τώρα με τον Οίκο του Πτολεμαίου αφήνεται να εννοηθεί από δύο σημεία στο έργο του ιστορικού Ιουστίνου. Αναφέρει λοιπόν, πως η Θεοξένα ήρθε από την Αίγυπτο και πως τα παιδιά της ήταν ακόμη μικρά κατά την επιστροφή της στην Αίγυπτο, από το οποίο συμπεραίνουμε πως ο γάμος έγινε λιγότερο από 15 χρόνια πριν. Την περίοδο εκείνη ο Αγαθοκλής έγινε βασιλιάς, ακολουθώντας το παράδειγμα των διαδόχων, ζητώντας ισότιμη αναγνώριση. Την εποχή εκείνη επίσης ο Πτολεμαίος παρότρυνε μια σειρά από διπλωματικούς γάμους ( Αντιγόνη, Αρσινόη Β’, Λυσάνδρα και Πτολεμαΐδα ). Εφόσον είναι κάτι παραπάνω από πιθανόν ο γάμος της Θεοξένας να αποτέλεσε μέρος αυτών, θα πρέπει να ήταν μια κοπέλα αντάξια του κύρους του Αγαθοκλή. Και καθώς ο Πτολεμαίος χρησιμοποίησε με τον ίδιο τρόπο τα άλλα παιδιά Βερενίκης Α’ από τον πρώτο της γάμο ( η Αντιγόνη νυμφεύθηκε τον Πύρρο της Ηπείρου και ο Μάγας έγινε κυβερνήτης της Κυρήνης πάνω κάτω την εποχή εκείνη ), ενισχύεται οι πιθανότητες πράγματι η Θεοξένα να ήταν κόρη της Βερενίκης.
Υπάρχει και μια μικρότερη πιθανότητα να ήταν η Θεοξένα κόρη του ίδιου του Πτολεμαίου από κάποια σύζυγο ή ανώνυμη παλλακίδα του, καθώς και να ήταν κοντινή συγγενής του αλλά όχι α’ βαθμού.
Χρωματισμός ακμών
Στη Θεωρία γράφων ο χρωματισμός ακμών ενός γραφήματος είναι η τοποθέτηση "χρωμάτων" στα άκρα του γραφήματος, έτσι ώστε να μην υπάρχουν δύο γειτονικές ακμές με το ίδιο χρώμα. Για παράδειγμα, η εικόνα στα δεξιά είναι ο χρωματισμός ακμών ενός γραφήματος με κόκκινο, μπλε και πράσινο χρώμα. Ο χρωματισμός ακμών είναι ένας από τους ποικίλους τρόπους χρωματισμού γραφημάτων. Το πρόβλημα χρωματισμού ακμών διερευνά αν είναι εφικτό να χρωματίσουμε τις ακμές ενός δοθέντος γραφήματος χρησιμοποιώντας μέχρι κ διαφορετικά χρώματα, όπου κ μια δεδομένη τιμή, ή με όσο το δυνατόν λιγότερα χρώματα. Ο ελάχιστος αριθμός χρωμάτων για τις ακμές ενός δοθέντος γραφήματος ονομάζεται χρωματικός δείκτης του γραφήματος. Για παράδειγμα, οι ακμές του γραφήματος της εικόνας μπορούν να χρωματιστούν με τρία χρώματα αλλά όχι με δύο,οπότε το εμφανιζόμενο γράφημα έχει χρωματικό δείκτη ίσο με τρία.
Σύμφωνα με το θεώρημα του Vizing, ο απαιτούμενος αριθμός χρωμάτων για το χρωματισμό ενός απλού γραφήματος είναι σε μέγιστο βαθμό είτε Δ ή Δ+1. Σε κάποια γραφήματα, όπως στα διμερή ή στα επίπεδα γραφήματα υψηλού βαθμού,ο αριθμός των χρωμάτων είναι πάντα Δ, και για τα πολλαπλά γραφήματα ο αριθμός των χρωμάτων μπορεί να είναι ως και 3Δ/2. Υπάρχουν πολυωνυμικοί αλγόριθμοι για το βέλτιστο χρωματισμό διμερών γραφημάτων και το χρωματισμό απλών μη διμερών γραφημάτων οι οποίοι χρησιμοποιούν μέχρι και Δ+1 χρώματα. Ωστόσο, το γενικό πρόβλημα ανεύρεσης του βέλτιστου χρωματισμού ακμών είναι το NP-complete και ακόμα και οι ταχύτεροι γνωστοί αλγόριθμοι χρειάζονται πολύ χρόνο για την αντιμετώπισή του. Έχουν μελετηθεί πολλές παραλλαγές του προβλήματος χρωματισμού ακμών, στις οποίες οι αναθέσεις χρωμάτων στα άκρα/ακμές πρέπει να πληρούν όρους/συνθήκες μη γειτνίασης (στις οποίες δεν μπορούν δύο κοντινές ακμές να έχουν το ίδιο χρώμα). Ο χρωματισμός ακμών έχει εφαρμογή σε προβλήματα προγραμματισμού και στην εκχώρηση συχνοτήτων για δίκτυα οπτικών ινών.
Παραδείγματα
K8
. Κάθε μία από τις χρωματικές κλάσεις περιέχει μια ακμή η οποία ξεκινά από το κέντρο του πολυγώνου και καταλήγει σε μια κορυφή του,και 3 επιπλέον ακμές κάθετες σε αυτήν.]] Ένα πλήρες γράφημα Kn με n μπορεί να έχει τις ακμές του χρωματισμένες με
χρώματα όταν το n είναι ζυγός αριθμός, αυτή είναι η ειδική περίπτωση του θεωρήματος του Baranyai. Ο παρείχε την ακόλουθη την γεωμετρική κατασκευή  χρωμάτων στην περίπτωση αυτή: τοποθέτησε n σημεία στις κορυφές και το κέντρο ενός πολυγώνου
(n − 1)
ακμών. Για κάθε χρωματική κλάση, συμπεριέλαβε τις ακμές με το ένα άκρο στο κέντρο του πολυγώνου και το άλλο σε μια από τις κορυφές του, και επίσης όλες τις κάθετες ακμές που συνδέουν ζεύγη κορυφών του πολυγώνου. Ωστόσο,όταν το n είναι περιττός αριθμός, χρειάζονται n  χρώματα, όπου κάθε χρώμα μπορεί να χρησιμοποιηθεί μόνο για
(n − 1)/2
κορυφές δηλαδή για το
1/n
n − 1
παίκτες που επιλέγονται από ένα σύνολο 2n - 1 παικτών. Στην περίπτωση αυτή οι ακμές αντιπροσωπεύουν πιθανές αντιστοιχίσεις αυτών των ομάδων (με έναν παίκτη να μένει εκτός σαν να "επιβλέπει" τον αγώνα). Η περίπτωση όπου το
n = 3
gείναι γνωστή ως το γράφημα Petersen. Όπως εξηγεί ο στο πρόβλημα  (για
n = 6